বিবিসি জানিয়েছে, নির্বাচনের প্রাথমিক ফলাফল ঘোষিত হওয়ার পর রাজধানী মস্কোয় এক বিজয় কনসার্টে ভাষণ দেন পুতিন। ভাষণে তিনি বলেন, “গত কয়েক বছরের অর্জনকে স্বীকৃতি দিয়েছেন ভোটাররা।” এরপর সাংবাদিকদের সঙ্গে কথা বলার সময় ছয় বছর পর আরেকটি প্রেসিডেন্ট নির্বাচনে তিনি লড়বেন কিনা এমন প্রশ্নের সহাস্য উত্তরে তিনি বলেন, ‘আপনি যা বলছেন তা কিছুটা কৌতুককর। আপনি কি মনে করেন ১০০ বছর না হওয়া পর্যন্ত আমি এখানে থাকবো? না’।